wickkiey/tamil-wikipedia-markdown huggingface dataset:
# சாக் டிக்சியர்


**சாக் டிக்சியர்** (*Jacques Tixier*) பிரெஞ்சு தொல்பொருள் ஆராய்ச்சியாளர் ஆவார். இவர் 1925 ஆம் ஆண்டு சனவரி மாதம் 01 ஆம் தேதியன்று பிறந்தார். 2018 ஆம் ஆண்டு ஏப்ரல் மாதம் 3 ஆம் தேதியன்று இறந்தார். கத்தார், லெபனான் மற்றும் வட ஆப்பிரிக்காவில் வரலாற்றுக்கு முந்தைய காலத்தில் இவரது பணிக்காக குறிப்பிடத்தக்கவர் ஆவார். இவர் 1976 ஆம் ஆண்டு கத்தார் நாட்டில் முதல் பிரெஞ்சு தொல்பொருள் பணியை வழிநடத்தினார். இவரது குழு, மிசன் ஆர்க்கியோலாசிக் பிரான்சாய்சு கத்தார், இந்த ஆண்டு அல் கோர் தீவைக் கண்டுபிடித்தது. இவர் சாக்ராவில் தொல்பொருள் தளத்தையும் கண்டுபிடித்தார். டிக்சியர் 1980 ஆம் ஆண்டு குழுவின் கண்டுபிடிப்புகளின் இரண்டு தொகுதிகளில் ஒன்றை வெளியிட்டார். இரண்டாவது தொகுதி அவரது சக மேரி-லூயிசு இனிசானால் 1988 ஆம் ஆண்டு வெளியிடப்பட்டது.
# வெடெலியா ஆக்சிலெபிசு


**வெடெலியா ஆக்ஸிலெபிசு** (தாவர வகைப்பாட்டியல்: *Wedelia oxylepis*) என்பது சூரியகாந்திக் குடும்பத்தில் உள்ள ஒரு வகை பூக்கும் தாவரமாகும். இக்குடும்பத்தில் 1702 பேரினங்கள் மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான, "வெடெலியா" பேரினத்தில், 131 இனங்கள் ஏற்றுக்கொள்ளப்பட்டுள்ளன. அவற்றில் ஒரு இனமே, இந்த தாவரம், ஈக்வடாரில் மட்டுமே காணப்படுகிறது. இதன் இயற்கை வாழ்விடம் துணை வெப்பமண்டல, வெப்பமண்டல ஈரமான தாழ்நில காடுகள் ஆகும். இது வாழ்விட இழப்பால், இத்தாவரம் மிக அருகிய தாவரயினமாக பட்டியலில் இடம் பெற்றுள்ளது.
# கொல்லுலி சுரங்கம்



**கொல்லுலி சுரங்கம்** (*Colluli mine*) கிழக்கு ஆப்பிரிக்க நாடான தெற்கு எரித்திரியாவில் அமைந்துள்ள ஒரு பெரிய பொட்டாசு சுரங்கமாகும். 18% பொட்டாசியம் குளோரைடு சேர்மம் 1.08 பில்லியன் டன்கள் அளவு தாதுவாக இங்குள்ளதாக மதிப்பிடப்பட்டுள்ளது. எரித்திரியாவின் மிகப்பெரிய பொட்டாசு கனிம இருப்புக்களில் ஒன்றாக கொல்லுலி சுரங்கம் திகழ்கிறது.  

கொல்லுலி சுரங்கம் முன்பு அசாப்பிற்கு இரயில் இணைப்பு வழங்கியது. பின்னர் அது கைவிடப்பட்டது.
# தனகில் சுரங்கம்



**தனகில் சுரங்கம்** (''Danakil mine) கிழக்கு ஆப்பிரிக்க நாடான எத்தியோப்பியாவில் அமைந்துள்ள ஒரு பெரிய பொட்டாசு சுரங்கமாகும். வடகிழக்கு எத்தியோப்பியாவின் அஃபார் மண்டல பாலைவனப் பகுதியில் இச்சுரங்கம் அமைந்துள்ளது. 18% பொட்டாசியம் குளோரைடு சேர்மம் 3.03 பில்லியன் டன்கள் அளவு தாதுவாக இங்குள்ளதாக மதிப்பிடப்பட்டுள்ளது. எத்தியோப்பியாவின் மிகப்பெரிய பொட்டாசு கனிம இருப்புக்களில் ஒன்றாக தனகில் சுரங்கம் திகழ்கிறது.
# இழையப்பரிசை


இழையப்பரிசை சிவப்பு செதில்களால் மூடப்பட்டிருக்கும்.]]  
**இழையப்பரிசை** (*Clypeus - arthropod anatomy)* என்பது கணுக்காலிகளின் முகத்தை உருவாக்கும் வன்தகடுகளில் ஒன்றாகும். பூச்சிகளில், இழையப்பரிசை முகத்தின் கீழ் விளிம்பை வரையறுக்கிறது. உதடு இழை இழையப்பரிசையின் வயிற்றுப்புற விளிம்பில் வெளிப்படுத்தப்படுகிறது. கீழ்த்தாடைகள் உதட்டின் அடைப்புக்குறியாக, ஆனால் இழையப்பரிசையினை தொடாது காணப்படும். இழையப்பரிசையின் முதுகெலும்பு விளிம்பு உணர்கொம்பு பள்ளங்களுக்குக் கீழே உள்ளது. இழையப்பரிசை பெரும்பாலும் இதன் பக்கவாட்டு மற்றும் முதுகுபுற விளிம்புகளில் வரிப்பள்ளங்கள் ("பள்ளங்கள்") மூலம் நன்கு வரையறுக்கப்பட்டுள்ளது. இழையப்பரிசை பொதுவாக ஒட்டுமொத்த வடிவத்தில் செவ்வக அல்லது சரிவகவடிவம் ஆகும்.  

பிந்திய இழையப்பரிசை என்பது மூக்கு போன்ற பெரிய அமைப்பாகும். இது கண்களுக்கு இடையில் அமைந்துள்ளது. சிக்காடாவில் தலையின் முன்பகுதியை உருவாக்குகிறது.  

சிலந்திகளில், இழையப்பரிசை என்பது பொதுவாக மேலோட்டின் முன்புற விளிம்பிற்கும் முன்புற கண்களுக்கும் இடைப்பட்ட பகுதி.
# இந்தியன் கிரிகெட் (ஆண்டிதழ்)


**இந்தியன் கிரிக்கெட்** (*Indian Cricket*) என்பது 1946 &#x2013; 47 முதல் 2004 வரை *தி இந்து* இதழால் வெளியிடப்பட்ட ஒரு துடுப்பாட்ட ஆண்டுப் புத்தகமாகும். 2003 இதழ் வெளியிடப்படவில்லை, இது மொத்தம் 57 பதிப்புகள் உள்ளன. இதன் பதிப்புகள் முதலில் பருவத்தின் அடிப்படையில் தேதியிடப்பட்டன (எ.கா., 1946 &#x2013; 47) ஆனால், 1962 பதிப்பிலிருந்து, நாள் காட்டி ஆண்டை குறிப்பிட்டு வெளியாயின.  

இந்தியன் கிரிக்கெட் ஆண்டிதழ் 1946 &#x2013; 47 இல் எஸ். கே. குருநாதனினை ஆசிரியராக கொண்டு நிறுவப்பட்டது. அவர் 1966 இல் இறக்கும் வரை அந்தப் பொறுப்பில் தொடர்ந்தார். அவரைத் தொடர்ந்து *தி இந்து*வின் விளையாட்டுப் பகுதியின் ஆசிரியரும், *இந்தியன் கிரிக்கெட்டர் கரஸ்பான்டட் அன்ட் விஸ்டனின்* இந்திய துடுப்பாட்ட செய்தியாளருமான பி. என். சுந்தரேசன் பொறுப்பேற்றார். ஜி. விஸ்வநாத் அண்மைய இதழ்களின் ஆசிரியராக இருந்தார்.  

முதல் பதிப்பு 104 பக்கங்கள் மட்டுமே கொண்டிருந்தது. 2004 ஆம் ஆண்டு பதிப்பு 1240 பக்கங்களைக் கொண்டிருந்தது. துவக்க கால இதழ்கள் சாதாரண அட்டையைக் கொண்டதாக இருந்தது. ஆனால் 1972 ஆம் ஆண்டு முதல் கடினமான அட்டையைக் கொண்டு தரமான பதிப்பாக வெளியிடப்பட்டது. இந்தியாவில் உள்நாட்டு துடுப்பாடப் போட்டிகள் மற்றும் வெளிநாடுகளில் இந்திய அணிகள் விளையாடும் போட்டிகள் குறித்த தகவல்களைக் கொண்டாதாக இது இருந்தது. போட்டி விவரங்களில் சுருக்கமான குறிப்புகள் மற்றும் முழு புள்ளிப் பட்டியல் போன்றவற்றையும் கொண்டிருந்தது. உள்நாட்டு துடுப்பாட்டப் போட்டிகள், சோதனைத் துடுப்பாட்டத்தில் இந்தியா, வெளிநாட்டு சோதனைத் துடுப்பாட்டத்தில் இந்தியா பற்றிய விரிவான புள்ளிவிவரப் பிரிவு இதில் இருந்தது. *இந்தியன் கிரிக்கெட்டின்* தொடக்கத்திலிருந்தே, விஸ்டனை அடிப்படையாகக் கொண்ட "ஆண்டின் ஐந்து சிறந்த துடுப்பாட்ட வீரர்கள்" விருது இருந்தது. 1952 முதல், ஒரு *சிறப்பு ஓவியப்படப்* பிரிவு இருந்தது, அது ஒரு குறிப்பிடத்தக்க முன்னாள் கிரிக்கெட் வீரரை விவரிப்பதாக இருந்தது.  

## ஆசிரியர்கள்

- எஸ். கே. குருநாதன் (1947-66)
- பி. என். சுந்தரேசன் (1967-74)
- எஸ். தியாகராஜன் (1975-89)
- பி. வி. வைத்தியநாதன் (1990-98)
- ஜி. விஸ்வநாத் (1999-2004)
# கார்சினா சுரங்கம்



**கார்சினா சுரங்கம்** (''Gârcina mine) கிழக்கு ஐரோப்பிய நாடான உருமேனியாவில் அமைந்துள்ள ஒரு பெரிய பொட்டாசு சுரங்கமாகும். கார்சினாவிற்கு அருகில் நியமட்சு மாகாணப் பகுதியில் இச்சுரங்கம் அமைந்துள்ளது. 10% பொட்டாசியம் குளோரைடு சேர்மம் 300 மில்லியன் டன்கள் அளவு தாதுவாக இங்குள்ளதாக மதிப்பிடப்பட்டுள்ளது. உருமேனியாவின் மிகப்பெரிய பொட்டாசு கனிம இருப்புக்களில் ஒன்றாக கார்சினா சுரங்கம் திகழ்கிறது.
# கிரைசோபேலனசியே


**கிரைசோபேலனசியே** (தாவர வகைப்பாட்டியல்:*Chrysobalanaceae*) என்பது பன்னாட்டு தாவரவியல் அமைப்பினர், ஏற்றுக்கொண்டு அறிவித்த, தனித்துவமுள்ள தாவரக் குடும்பங்களில் ஒன்றாகும். இக்குடும்பத்தைக் கண்டறிந்த தாவரவியலாளர், <small>R.Br.</small> ஆவார். இங்கிலாந்திலுள்ள கியூ தாவரவியற் பூங்கா, இக்குடும்பத்தைக் குறித்து வெளியிட்ட, முதல் ஆவணக் குறிப்பும், ஆண்டும் வருமாறு: Narr. Exped. Zaire 433. 1818 [5 Mar 1818] (as "Chrysobalaneae") (1818)nom. cons.
# தெலூரியம் இருகுளோரைடு


தெலூரியம் மற்றும் தெலூரியம் டெட்ராகுளோரைடு ஆகியவற்றை சமப்படுத்தப்பட்ட விகிதாச்சாரத்தில் சேர்த்து வினைபுரியச் செய்வதன் மூலமும் இது தயாரிக்கப்படுகிறது.  

## பண்புகள்
தெலூரியம் இருகுளோரைடு தண்ணீருடன் வினைபுரியும் ஒரு கருப்பு நிற திடப்பொருளாகும். இது ஒரு கருப்பு திரவமாக உருகி ஊதா நிற வாயுவாக ஆவியாகும். வாயுவானது Te-Cl பிணைப்பு நீளம் 2.329 Å மற்றும் Cl-Te-Cl பிணைப்பு கோணம் 97.0° அளவுகள் கொண்ட ஒரு பாத்துள்ள TeCl<sub>2</sub> மூலக்கூறுகளைக் கொண்டுள்ளது.  

## வினைகள்
தெலூரியம் இருகுளோரைடு பேரியம் குளோரைடின் நீர்க்கரைசலுடன் வினைபுரிந்து பேரியம் தெலூரைட்டைக் கொடுக்கிறது.
# ஓட்டோ ஜெஸ்பெர்சன்


**ஜென்ஸ் ஓட்டோ ஹாரி ஜெஸ்பெர்சன்** (16 சூலை 1860 - 30 ஏப்பிரல் 1943) ஆங்கில மொழியின் இலக்கணத்தில் நிபுணத்துவம் பெற்ற ஒரு டேனிஷ் மொழியியலாளர் ஆவார். ஸ்டீவன் மிதன் அவரை "பத்தொன்பதாம் மற்றும் இருபதாம் நூற்றாண்டுகளின் சிறந்த மொழி அறிஞர்களில் ஒருவர்" என்று விவரித்தார்.  

## தொடக்க கால வாழ்க்கை
ஓட்டோ ஜெஸ்பெர்சன் ஜட்லாண்டில் உள்ள ராண்டர்ஸில் பிறந்தார். சிறுவனாக இருந்தபோது டேனிஷ் மொழியியலாளர் ராஸ்மஸ் ராஸ்கின் பணியால் ஈர்க்கப்பட்டார். மேலும், ராஸ்கின் இலக்கணங்களின் உதவியுடன் ஐஸ்லாண்டிக், இத்தாலியன் மற்றும் ஸ்பானிஷ் மொழிகளைக் கற்றுக்கொண்டார். அவர் 1877- ஆம் ஆண்டில் கோபன்ஹேகன் பல்கலைக்கழகத்தில் தனது 17 வயதில் சேர்ந்தார். தொடக்கத்தில் சட்டம் படித்தார். ஆனால், தனது மொழிப் படிப்பை மறக்கவில்லை. 1881 ஆம் ஆண்டில் அவர் தனது கவனத்தை முழுவதுமாக மொழியியலில் மாற்றினார், மேலும் 1887 ஆம் ஆண்டில் ஆங்கிலம் மற்றும் இலத்தீன் ஆகியவற்றை தனது இரண்டாம் மொழிகளாகக் கொண்டு பிரெஞ்சு மொழியில் முதுகலைப் பட்டம் பெற்றார். பள்ளி ஆசிரியராகவும், டேனிஷ் நாடாளுமன்றத்தில் சுருக்கெழுத்து நிருபராகவும் பகுதி நேரப் பணியின் மூலம் அவர் தனது படிப்பின் போது தன் வாழ்வின் தேவைகளை நிர்வகித்தார்.  

சூன், 1886 இல், ஜெஸ்பெர்சன் சர்வதேச ஒலிப்பு சங்கத்தின் உறுப்பினரானார், இந்த அமைப்பு பின்னர் ஒலிப்பு ஆசிரியர் சங்கம் என்று அழைக்கப்பட்டது. உண்மையில் ஒவ்வொரு மொழியும் பயன்படுத்தக்கூடிய ஒரு ஒலிப்பு எழுத்துக்களை உருவாக்கும் யோசனையை முதலில் ஜெஸ்பெர்சன் பால் பாஸ்ஸிக்கு அனுப்பிய கடிதத்தில் முன்வைத்தார்.  

1887-1888 இல், அவர் இங்கிலாந்து, ஜெர்மனி மற்றும் பிரான்ஸ் ஆகிய நாடுகளுக்குச் சென்றார், ஹென்றி ஸ்வீட் மற்றும் பால் பாஸ்ஸி போன்ற மொழியியலாளர்களைச் சந்தித்தார். மேலும், ஆக்ஸ்போர்டு பல்கலைக்கழகம் போன்ற நிறுவனங்களில் விரிவுரைகளில் கலந்து கொண்டார். அவரது வழிகாட்டியான வில்ஹெல்ம் தாம்சனின் ஆலோசனையைப் பின்பற்றி, இவர் ஆகத்து 1888 இல் கோபன்ஹேகனுக்குத் திரும்பினார் மற்றும் ஆங்கில வழக்கு முறைமையில் தனது முனைவர் பட்ட ஆய்வுக் கட்டுரையை எழுதத் தொடங்கினார். அவர் தனது ஆய்வுக் கட்டுரையை 1891-ஆம் ஆண்டில் வெற்றிகரமாக முடித்தார்.  

## கல்வி வாழ்க்கை மற்றும் பணி
ஜெஸ்பெர்சன் 1893 முதல் 1925 வரை கோபன்ஹேகன் பல்கலைக்கழகத்தில் ஆங்கிலப் பேராசிரியராக இருந்தார், மேலும் 1920-21 இல் பல்கலைக்கழகத்தின் முகவராகப் பணியாற்றினார். அவரது ஆரம்பகாலப் பணி முதன்மையாக மொழி கற்பித்தல், மொழி சீர்திருத்தம் மற்றும் ஒலிப்புமுறையில் கவனம் செலுத்தியது ஆகியவை ஆகும். ஆனால், அவர் தொடரியல் மற்றும் மொழி வளர்ச்சியில் அவர் செய்த பணிகளுக்காக மிகவும் பிரபலமானவர் ஆனார்.
# கம்மெலினேசியே


**கம்மெலினேசியே** (தாவரவியல் பெயர்:*Commelinaceae*, *dayflower family அல்லது spiderwort family*) என்பது பன்னாட்டு தாவரவியல் அமைப்பினர், ஏற்றுக்கொண்டு அறிவித்த, தனித்துவமுள்ள தாவரக் குடும்பங்களில் ஒன்றாகும். இக்குடும்பத்தைக் கண்டறிந்த தாவரவியலாளர், <small>Mirb.</small> ஆவார். இங்கிலாந்திலுள்ள கியூ தாவரவியற் பூங்கா, இக்குடும்பத்தைக் குறித்து வெளியிட்ட, முதல் ஆவணக் குறிப்பும், ஆண்டும் வருமாறு: Hist. Nat. Pl. 8: 177. 1804 (as "Commelinae"). இக்குடும்பத்தின், வரிசை *கம்மெலினேல்சு (Commelinales*) ஆகும். இக்குடும்பத்தில், 41 பேரினங்களும், 731 இனங்களும் உள்ளன. இவற்றில் கம்மெலினா (*Commelina* = dayflowers = 'பகல் பொழுது பூக்கள்'), *திராடெசுகன்டியா (Tradescantia* = spiderworts) என்ற இரண்டு பேரினங்கள் முக்கியமானவையாக் கருதப்படுகின்றன.  

## வளர் இயல்புகள்
இவை நிலத்தில் வாழும் இயல்புடையன. இக்குடும்பத்தின் பல இனங்கள், அலங்காரப் பயிர்களாக வளர்க்கப்படுகின்றன. இந்தத் தாவரங்களின், தண்டுகள், பொதுவாக நன்கு வளர்ச்சியடைந்து, முனைகளில் பல நேரங்களில் பருத்துக் காணப்படுகின்றன. இலைகள் தண்டினைச்சுற்றி மாறி மாறி, எதிர்புறமாக அமைந்துள்ளன. மலர்கள் பெரும்பாலும் ஒரு நாள் முழுவதும் அல்லது அதற்கும் குறைவான நேரமே, உதிராமல் இருக்கின்றன. மலர்களில் தேன் இல்லாமலும்,  மகரந்தச் சேர்க்கை செய்யும் பூச்சிகளுக்கு, மகரந்தத் தூள்களை மட்டுமே வழங்குகின்றன. ஒவ்வொரு பூவிலும் ஆண், பெண் இன உறுப்புகள் (hermaphroditic) இருக்கின்றன.  

## இதன் பேரினங்கள்
- இத்தாவரக்குடும்பத்தில், 36 பேரினங்கள் ஏற்றுக் கொள்ளப்பட்டுள்ளன.
# தெலூரியம் டெட்ரா அசைடு



**தெலூரியம் டெட்ரா அசைடு** (*Tellurium tetraazide*) என்பது Te(N<sub>3</sub>)<sub>4</sub> என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். இது அதிக உணர்திறன் கொண்ட வெடிபொருளாக அறியப்படுகிறது. மஞ்சள் நிறத்துடன் திண்மப் பொருளாகக் காணப்படுகிறது.  

தெலூரியம் டெட்ராபுளோரைடு மற்றும் மும்மெத்தில்சிலில் அசைடு ஆகியவற்றுக்கு இடையேயான வினையில் வீழ்படிவாக தெலூரியம் டெட்ரா அசைடு நேரடியாகத் தயாரிக்கப்படுகிறது.
# பெட்ராக்



**பிரான்செசுகோ பெட்ரார்கா** ( **Francesco Petrarca ) (** 20 சூலை 1304 - 19 சூலை 1374 ) பொதுவாக பெட்ராக் என அறியப்படும் இவர், ஆரம்பகால இத்தாலிய மறுமலர்ச்சியின் அறிஞரும், கவிஞரும் மற்றும் ஆரம்பகால மனிதநேயவாதிகளில் ஒருவருமாவார்.  

சிசெரோவின் கடிதங்களை பெட்ராக் மீண்டும் கண்டுபிடித்த பின்னர், 14 ஆம் நூற்றாண்டின் இத்தாலிய மறுமலர்ச்சி மற்றும் மறுமலர்ச்சி மனிதநேயத்தை நிறுவுவதற்கு காரணமாக அமைந்தது. 16 ஆம் நூற்றாண்டில், *பீட்ரோ பெம்போ* என்பார் நவீன இத்தாலிய மொழிக்கான மாதிரியை பெட்ராக்கின் படைப்புகளிலிருந்தும், ஜியோவானி போக்காசியோ மற்றும் டான்டே அலிகியேரியின் படைப்புகளிலிருந்தும் உருவாக்கினார். பெட்ராக் பின்னர் இத்தாலிய பாணியின் மாதிரியாக அங்கீகரிக்கப்பட்டார்.  

பெட்ராக்கின் பாடல்வரிகள் மறுமலர்ச்சியின் போது ஐரோப்பா முழுவதும் போற்றப்பட்டும் பின்பற்றப்பட்டு பாடல் கவிதைகளுக்கு ஒரு மாதிரியாக மாறியது. " இருண்ட காலம் " என்ற கருத்தை முதன்முதலில் உருவாக்கியவர் என்றும் இவர் அறியப்படுகிறார்.
# முகமது பாரூக்கு சா



**முகமது பாரூக்கு சா** (*Mohammad Farooq Shah*) இந்தியாவைச் சேர்ந்த ஓர் அரசியல்வாதியாவார். காசுமீர் மாநிலத்தில் பொதுவாக காணப்படும் மிர்வைசு எனப்படும் தலைமைப் பூசாரியாக இவர் அறியப்படுகிறார். சம்மு காசுமீர் மாநிலத்தின் அவாமி நடவடிக்கைக் குழுவின் தலைவராக இருந்தார், சம்மு மற்றும் காசுமீரில் உள்ள வேறுபட்ட அரசியல் கட்சிகளின் கூட்டமைப்பு மோதலை தீர்த்துவைக்க அவாமி குழு செயல்பட்டது. .  

முகமது பாரூக் சா 1990 ஆம் ஆண்டு மே மாதம் 21 ஆம் தேதியன்று சிறீநகரின் நாகீனில் உள்ள அவரது இல்லத்தில் துப்பாக்கிதாரிகளால் படுகொலை செய்யப்பட்டார். இசுபுல் முசாகிதீன் தீவிரவாதி முகமது அயூப் தார் கொலைக்கு தண்டனை பெற்றார். 2010 ஆம் ஆண்டில் இந்திய உச்ச நீதிமன்றம் தண்டனையை உறுதி செய்தது.  

2023 ஆம் ஆண்டு மே மாதம் 16 ஆம் தேதியன்று சம்மு மற்றும் காசுமீர் காவல்துறை மிர்வைசு மௌல்வி முகம்மது பாரூக் படுகொலை வழக்கில் "மூன்று தசாப்தங்களுக்கும் மேலாக கைது செய்யப்படாமல் இருந்த" இரண்டு இசுபுல்-முசாகிதீன் தீவிரவாதிகளை கைது செய்ததன் மூலம் ஒரு பெரிய திருப்புமுனையை ஏற்படுத்தியது.  

பத்திரிகையாளர் சந்திப்பில், கைது செய்யப்பட்ட தீவிரவாதிகளில் மறைந்த மிர்வைசின் படுக்கையறைக்குள் நுழைந்து துப்பாக்கிச் சூடு நடத்தியவரும் அடங்குவதாக காவல்துறை தெரிவித்தது. .
# அசகளத்தூர்



**அசகளத்தூர்** என்பது இந்தியா தீபகற்பத்தில் தமிழ்நாடு மாநிலத்தின் கள்ளக்குறிச்சி மாவட்டத்திலுள்ள ஒரு புறநகர்ப் பகுதியாகும். விழுப்புரம் மாவட்டத்தின் கள்ளக்குறிச்சி வட்டத்தில் இடம் பெற்றிருந்த அசகளத்தூர் பகுதியானது, கள்ளக்குறிச்சி மாவட்டம் உதயமானது முதல், கள்ளக்குறிச்சி மாவட்டத்தின் ஒரு புறநகர்ப் பகுதியாக உருவெடுத்துள்ளது.  

## அமைவிடம்
கடல் மட்டத்திலிருந்து சுமார் உயரத்தில், என்ற புவியியல் ஆள்கூறுகள் கொண்டு, அசகளத்தூர் பகுதி அமைந்துள்ளது.  

## மக்கள்தொகை
2011ஆம் ஆண்டு இந்திய மக்கள் தொகை கணக்கெடுப்பின் அடிப்படையில், அசகளத்தூர் புறநகர்ப் பகுதியின் மொத்த மக்கள்தொகை 3,458 ஆகும். இதில் 1,685 பேர் ஆண்கள்; 1,773 பேர் பெண்கள் ஆவர்.  
## சமயம்
அசகளத்தூர் புறநகர்ப் பகுதியில் அமையப் பெற்றுள்ள லோகபாலீசுவரர் கோயில், விநாயகர் கோயில், அய்யனார் கோயில் மற்றும் வரதராஜ பெருமாள் கோயில் ஆகியவை தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்கி வருகின்றன.  

## உசாத்துணைகள்
# அசோமீத்தேன்



**அசோமீத்தேன்** (*Azomethane*) என்பது CH<sub>3</sub>-N=N-CH<sub>3</sub> என்ற மூலக்கூற்று வாய்ப்பாடால் விவரிக்கப்படும் ஒரு கரிம வேதியியல் சேர்மமாகும். ஒருபக்க மற்றும் மறுபக்க மாற்றியங்களை அசோமீத்தேன் வெளிப்படுத்துகிறது. சோடியம் அசிடேட்டு கரைசலில் உள்ள தாமிரம்(II) குளோரைடுடன் 1,2-இருமெத்தில் ஐதரசீன் ஈரைதரோகுளோரைடை சேற்த்து வினைபுரியச் செய்து அசோமீத்தேனை தயாரிக்க முடியும். இவ்வினையில் தாமிர(I) குளோரைடின் அசோமீத்தேன் அணைவுச் சேர்மம் உருவாகிறது. இந்த அணைவுச் சேர்மத்தை வெப்பச் சிதைவுக்கு உட்படுத்தினால் அசோமீத்தேன் கிடைக்கிறது.  
இச்சேர்மமே ஆய்வகத்தில் மெத்தில் இயங்குறுப்பின் மூலமாகும்.  

:CH<sub>3</sub>-N=N-CH<sub>3</sub> → 2 CH<sub>3</sub>· + N<sub>2</sub>
# அங்கோலா சட்டமன்றத் தொகுதி



**அங்கோலா சட்டமன்றத் தொகுதி** (, ) இந்தியாவின் கர்நாடக மாநிலத்தின் முன்னாள் சட்டமன்றத் தொகுதிகளுள் ஒன்றாகும். இது உத்தர கன்னடா மாவட்டம் மற்றும் உத்தர கன்னடா மக்களவைத் தொகுதியைச் சேர்ந்ததாக இருந்தது. இந்தியத் தேர்தல் ஆணையம் 2008ஆம் ஆண்டு வெளியிட்ட நாடாளுமன்ற மற்றும் சட்டமன்றத் தொகுதிகளின் மறுசீரமைப்பு உத்தரவிற்குப் பிறகு இத்தொகுதி நீக்கப்பட்டது.  

தொகுதிகள் மறுசீரமைப்பிற்குப் பிறகு அங்கோலா வட்டத்தின் பகுதிகள் காரவாரா சட்டமன்றத் தொகுதியில் உள்ளன.  
| | இந்திய தேசிய காங்கிரஸ்  
|-  
| | 1962  
| எஸ். பி. பைதே  
|-  
| | 1967  
| டி. எஸ். நாடகர்னி  
| பிரஜா சோசலிச கட்சி  
|-  
| | 1972  
| ராதா எம். பட்  
| இந்திய தேசிய காங்கிரஸ்  
|-  
| | 1978  
| அனசுயா கஜாண்ண சர்மா  
| ஜனதா கட்சி  
|-  
| | 1983  
| ஸ்ரீபாத் ராமகிருஷ்ண ஹெக்டே  
| இந்திய தேசிய காங்கிரஸ்  
|-  
| | 1985  
| அஜ்ஜிபால் ஜி. எஸ். ஹெக்டே  
| ஜனதா கட்சி  
|-  
| | 1989  
| உமேஷ் பட்  
| இந்திய தேசிய காங்கிரஸ்  
|-  
| | 1994  
| | விஸ்வேஷ்வர ஹெக்டே காகேரி  

| | பாரதிய ஜனதா கட்சி  
|-  
| | 1999  
|-  
| | 2004  
|-  
| | *2008ஆம் ஆண்டு தொகுதி மறுசீரமைப்பின் போது நீக்கப்பட்டது*  
|}
# குலாம் ரசூல் கர்



**குலாம் ரசூல் கர்** (*Ghulam Rasool Kar*) இந்தியாவைச் சேர்ந்த ஓர் அரசியல்வாதியாவார். 1921 ஆம் ஆண்டு சூன் மாதம் 19 ஆம் தேதியன்று இவர் பிறந்தார். சம்மு மற்றும் காசுமீர் மாநில அரசியலில் இந்திய தேசிய காங்கிரசு கட்சியின் உறுப்பினராகச் செயல்பட்டார்.  

## தொழில்
குலாம் ரசூல் கர் 1951 ஆம் ஆண்டில் சம்மு மற்றும் காசுமீர் அரசியலமைப்புச் சபையிலும், 1957 ஆம் ஆண்டில் சம்மு காசுமீர் சட்டப் பேரவையிலும் உறுப்பினரானார். 1965-71 , 1972-1975 ஆம் ஆண்டுகளில் சம்மு காசுமீர் மாநிலத்தில் ஓர் அமைச்சராகப் பணியாற்றினார். 1984 ஆம் ஆண்டில் மாநிலங்களவை உறுப்பினராகப் பரிந்துரைக்கப்பட்டார். 1987 ஆம் ஆண்டு வரை இங்கு பணியாற்றினார். 1996 ஆம் ஆண்டு நாடாளுமன்ற உறுப்பினராகத் தேர்ந்தெடுக்கப்பட்டார். சம்மு காசுமீர் பிரதேச காங்கிரசு கமிட்டியின் மாநில தலைவராக பணியாற்றியுள்ளார். 2015 ஆம் ஆண்டு ஏப்ரல் மாதம் 10 ஆம் தேதியன்று குலாம் ரசூல் கர் தனது 94 ஆவது வயதில் நோயால் பாதிக்கப்பட்டு பிறகு மருத்துவமனையில் இறந்தார்
# பாரிட்



**பாரிட்** (ஆங்கிலம்: *Parit*; மலாய்: *Parit*; சீனம்: 巴力) என்பது மலேசியா, பேராக் மாநிலம், பேராக் தெங்கா மாவட்டம் (*Perak Tengah District*) மாவட்டத்தில் அமைந்துள்ள ஒரு கிராம நகர்ப்பகுதி ஆகும்.  

இந்த நகரம் துரோனோ, செரி இசுகந்தர், போத்தா, பூசிங், புருவாஸ் மற்றும் பத்து காஜா ஆகிய நகரங்களுக்கு அருகில் உள்ளது. பத்து காஜா பெரிய நகரம் ஆகும்.  

## பொது

1979-ஆம் ஆண்டில், கோலாகங்சார் மாவட்டத்தில் இருந்து பாரிட் நகரம் அகற்றப்பட்டு, பேராக் தெங்கா மாவட்டத்தின் நிர்வாகத்தில் இணைக்கப்பட்டது.  

## கிராமங்களின் பட்டியல்
### பாரிட் - ஈப்போ
- கம்போங் பாரு
- ஜாலான் சிபூத்தே
- கம்போங் தஞ்சோங் ஆரா, ஜாலான் சிபூத்தே
- கம்போங் தலாங் பேட்டின்
- கம்போங் பத்து 7
- கம்போங் லெங்குவாஸ்
- தாமான் செரி சயாங், ஜாலான் சிபூத்தே
- தாமான் செரி அரா, ஜாலான் சிபூத்தே
- கம்போங் தெர்சூசூன், ஜாலான் சிபூத்தே

### பாரிட் - புருவாஸ்

- தாமான் பாரிட் ஜெயா
- தாமான் பாரிட் செத்தியா
- கம்போங் ராஜா
- கம்போங் தஞ்சோங் பெலாஞ்சா
- கம்போங் டெபாசு
- சோபின் கானான்
- சோபின் கிரி
- தெலோக் பெராங்
- தாலாங் கிராமம்
- செராபோ கிராமம்
- பூலோ ஆக்கார் கிராமம்
- கம்போங் சிம்பாங் டிகா
- சிம்பாங் தீகா கிராமம்
- சாடாங் கிராமம்
- மத்திய சாடாங் கிராமம்
- தஞ்சோங் டெடாலு கிராமம்
- கம்போங் துவா கிரி
- பாசீர் காஜா கிராமம்
- தஞ்சோங் தெடாலு கிராமம்
- சுங்கை கோரோக் கிராமம்
- பாடாங் கங்கார் கிராமம்
- சங்காட் பாஞ்சார் கிராமம்
# மீனாமார்கு



**மீனாபாதை** அல்லது **மீனாமார்கு** (*Meenamarg*) இந்தியாவில் சம்மு மற்றும் காசுமீரில் இருந்து இலடாக்கிற்குள் நுழையும் வாயிலாக மீனாமார்கு உள்ளது. இப்பாதை சோச்சி லா கணவாய்க்கு கிழக்கே சிறீநகர் மற்றும் லே நகரங்களுக்கு இடையே தேசிய நெடுஞ்சாலை 1 இல் அமைந்துள்ளது. 2020 ஆம் ஆண்டில் மீனாபாதையில் ஒரு முழு அளவிலான கோவிட்-19 சோதனைச் சாவடி நிறுவப்பட்டது.
# யூபோர்பியா அப்தெல்குரி



**யூபோர்பியா அப்தெல்குரி** என்பது யூபோர்பியாசியே குடும்பத்தில் உள்ள ஒரு வகை தாவரமாகும். இது யேமனுக்கு தெற்கே உள்ள அப்ட் அல் குரி என்னும் சிறு தீவில் மட்டுமே காணப்படுகிறது. இத்தாவரம் பாறைகள் நிறைந்த பகுதிகளை தன் வாழ்விடமாகக் கொண்டுள்ளது. மேலும் இத்தாவரத்தின் மரப்பால் மிகவும் நச்சுத்தன்மை வாய்ந்தது.  

யூபோர்பியா இனத்தின் சதைப்பற்றுள்ள பிற தாவரங்களைப் போன்றே, இதுவும் அழிந்துவரும் உயிரினங்கள் மற்றும் தாவரங்களின் பன்னாட்டு வர்த்தகத்திற்கான கூட்டமைப்பின் இணைப்பு IIன் கீழ் இதனை வர்த்தகம் செய்வது கட்டுப்பாட்டில் உள்ளது.
# திரோபியோலம் அம்பெல்லாட்டம்


**திரோபியோலம் அம்பெல்லாட்டம்** (தாவர வகைப்பாட்டியல்: *Tropaeolum umbellatum*) என்பது திரோபியோலேசியே (Tropaeolaceae) குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில் ஒரேயொரு பேரினம் மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான, "திரோபியோலம்" பேரினத்தில், 94 இனங்கள் ஏற்றுக்கொள்ளப்பட்டுள்ளன. அவற்றில் ஒரு இனமே, இந்த தாவரம், ஈக்வடாரில் மட்டுமே காணப்படுகிறது. இதன் இயற்கை வாழ்விடம் துணை வெப்பமண்டல, வெப்பமண்டல ஈரமான தாழ்நில காடுகள் ஆகும். இது வாழ்விட இழப்பால், இத்தாவரம் மிக அருகிய தாவரயினமாக பட்டியலில் இடம் பெற்றுள்ளது.
# பி. கோவிந்தராஜ்

**பி. கோவிந்தராஜ்** (சிங்கை கோவிந்தராஜன் என்றும் அழைக்கப்படுகிறார்) ஒரு இந்திய அரசியல்வாதி ஆவார், அவர் 1991 முதல் 1996 வரை சிங்காநல்லூர் சட்டமன்றத் தொகுதிக்கான தமிழ்நாடு சட்டமன்ற உறுப்பினராக பணியாற்றினார். அவர் அனைத்திந்திய அண்ணா திராவிட முன்னேற்றக் கழகத்தைச் சேர்ந்தவர்.  
### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| 1991 | சிங்காநல்லூர் | அனைத்திந்திய அண்ணா திராவிட முன்னேற்றக் கழகம் | 68,069 | 55.5% |
# உபோர்பியா கொன்டோய்



**உபோர்பியா கொன்டோய்** (தாவர வகைப்பாட்டியல்: *Euphorbia kondoi *) என்பது ஆமணக்குக் குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில் 228 பேரினங்கள் ஏற்றுக் கொள்ளப்பட்டுள்ளன. அதில் ஒரு பேரினமான, "உபோர்பியா" பேரினத்தில், 2040 இனங்கள் ஏற்றுக்கொள்ளப்பட்டுள்ளன. அவற்றில் ஒரு இனமே, இந்தத் தாவரம், மடகாசுகரில் மட்டுமே காணப்படுகிறது. இதன் இயற்கை வாழ்விடம் உலர்ந்த, வறண்ட நிலப்பகுதிகளில் புதர்களாக உள்ளன. ஓரளவு சதைப்பற்றுள்ள தாவர இயல்பைக் கொண்டுள்ளது. இது வாழ்விட இழப்பால், இத்தாவரம் மிக அருகிய தாவரயினமாக பட்டியலில் இடம்பெற்றுள்ளது.
# தாலிட்சுகி சுரங்கம்



**தாலிட்சுகி சுரங்கம்** (*Talitsky mine*) கிழக்கு ஐரோப்பிய நாடான உருசியாவில்  
அமைந்துள்ள ஒரு பெரிய பொட்டாசு சுரங்கமாகும். உருசிய கூட்டமைப்பைச் சேர்ந்த பிரதேசமான பேர்ம் நகரத்தில் இச்சுரங்கம் அமைந்துள்ளது. 19.2% பொட்டாசியம் குளோரைடு சேர்மம் 1.62 பில்லியன் டன்கள் அளவு தாதுவாக இங்குள்ளதாக மதிப்பிடப்பட்டுள்ளது. உருசியாவின் மிகப்பெரிய பொட்டாசு கனிம இருப்புக்களில் ஒன்றாக கார்சினா சுரங்கம் திகழ்கிறது.
# கினாபாலு அணில்



**கினபாலு அணில்** (*Kinabalu squirrel*)(*காலோசியரசு பாலுயென்சிசு*) என்பது சையூரிடே குடும்பத்தில் உள்ள கொறிணி சிற்றினமாகும். இது கிழக்கு மலேசியாவில் உள்ள மேட்டு நிலக் காடுகளில் காணப்படும் அகணிய உயிரி ஆகும். இதன் பெயர் கினாபாலு மலையைக் குறிக்கிறது. இருப்பினும் இது இந்த மலைக்கு மட்டும் காணப்படுவது அல்ல. இதன் வால் மற்றும் மேல் பகுதிகள் கருஞ்சிவப்பு நிறத்தில் உள்ளன. கீழ்ப் பகுதிகள் சிவப்பு-ஆரஞ்சு நிறத்தில் உள்ளன. மேலும் பக்கவாட்டுகள் குறுகிய பழுப்பு கலந்த மஞ்சள் பட்டையுடன் கீழே பரந்த கருப்பு பட்டையுடன் காணப்படும்.
# பன்னூரு சட்டமன்றத் தொகுதி



**பன்னூரு சட்டமன்றத் தொகுதி** (, ) இந்தியாவின் கர்நாடக மாநிலத்தின் முன்னாள் சட்டமன்றத் தொகுதிகளுள் ஒன்றாகும். இது மைசூரு மாவட்டம் மற்றும் சாமராஜநகரா மக்களவைத் தொகுதியைச் சேர்ந்ததாக இருந்தது. இந்தியத் தேர்தல் ஆணையம் 2008ஆம் ஆண்டு வெளியிட்ட நாடாளுமன்ற மற்றும் சட்டமன்றத் தொகுதிகளின் மறுசீரமைப்பு உத்தரவிற்குப் பிறகு இத்தொகுதி நீக்கப்பட்டது.  

தொகுதிகள் மறுசீரமைப்பிற்குப் பிறகு பன்னூரின் பகுதிகள் டி. நரசீப்புரா சட்டமன்றத் தொகுதியில் உள்ளன.  
| பிரஜா சோசலிச கட்சி  
|-  
| | 1967  
| டி. பி. போரய்யா  
| சுயேச்சை  
|-  
| | 1972  
| | கே. மாதே கௌடா  
| ஸ்தாபன காங்கிரஸ்  
|-  
| | 1978  
| இந்திரா காங்கிரஸ்  
|-  
| | 1983  
| டி. பி. போரய்யா  
| சுயேச்சை  
|-  
| | 1985  
| கே. ஜெ. ராமசுவாமி  
| ஜனதா கட்சி  
|-  
| | 1989  
| கே. எம். சிக்கமாதநாய்கா  
| இந்திய தேசிய காங்கிரஸ்  
|-  
| | 1994  
| எஸ். கிருஷ்ணப்பா  
| ஜனதா தளம்  
|-  
| | 1999  
| கே. எம். சிக்கமாதநாய்கா  
| இந்திய தேசிய காங்கிரஸ்  
|-  
| | 2004  
| ஜெ. சுனிதா வீரப்ப கௌடா  
| பாரதிய ஜனதா கட்சி  
|-  
| | *2008ஆம் ஆண்டு தொகுதி மறுசீரமைப்பின் போது நீக்கப்பட்டது*  
|}
# அமலானந்தா



**அமலானந்தா** (*Amalananda*) 1260 முதல் 1271 வரை ஆண்ட தேவகிரியின் யாதவ ஆட்சியாளரான மகாதேவரின் ஆட்சியின் போது வாழ்ந்த ஒரு தென்னிந்திய சமசுகிருத அறிஞர் ஆவார். அவரது வாழ்க்கை மற்றும் பின்னணி பற்றி அதிகம் தெரியவில்லை. அனுபவானந்தா அவரது ஆசானாக இருந்ததாக நம்பப்படுகிறது.  

அமலானந்தா 1297 க்கு முன்பு *வேதாந்த கல்பதரு* என்ற நூலை எழுதினார். இந்த புத்தகம் வாசஸ்பதி மிஸ்ரரின் *பாமதி* பற்றிய வர்ணனையாகும், இது சங்கரரின் பதராயனின் பிரம்மசூத்திரங்களுக்கு விளக்கமாக உள்ளது. அவரது மற்ற படைப்புகள் - பிரம்ம *சூத்திரங்களின் விளக்கங்களான சாஸ்திர-தர்ப்பணம்*, மற்றும் பத்மபாதாசார்யாரின் *பஞ்சபாதிகாவின்* விளக்கமான *பஞ்சபாதிகா-தர்ப்பணம்* . இந்த படைப்புகளின் மொழியின் தனித்துவம் மற்றும் சிந்தனை உள்ளடக்கம் தீவிரமானது. *பாமதியின்* ஆசிரியரான வாசஸ்பதி மிசுரா 841 இல் வாழ்ந்தார். அப்பய்ய தீட்சிதா (1520-1593), காஞ்சியின் ரங்கராஜத்வரிந்திரரின் மகனும், ஒரு சிறந்த எழுத்தாளரும், அமலானந்தரின் *வேதாந்த-கல்பதருவின்* விளக்கமான *கல்பதருபரிமாலை* எழுதினார்.  

சுவேதாசுவதார உபநிடதத்தால் குறிப்பிடப்படும் *யாத்ரேச்சவாதத்தை*, தற்செயலான விளைவுகளின் கோட்பாடு என சங்கரர் விளக்குகிறார்; உறுதியான காரணங்களைப் பொறுத்து எந்த நேரத்திலும் விளைவுகள் உருவாகும் என்ற கோட்பாடாக அமலானந்தா விளக்குகிறார். அதே உபநிடதம் இயற்கையே (சுபாவம்) உலகத்திற்குக் காரணம் என்று குறிப்பிடுகிறது. சங்கரர் அதை வெவ்வேறு விடயங்களில் உள்ளார்ந்த இயற்கை சக்திகள் என்று விளக்குகிறார். அமலானந்தா இயற்கையை விளக்குகிறார், பொருள்கள் இருக்கும் வரையில் இருப்பது எ.கா சுவாசம், உடல் இருக்கும் வரை உயிருள்ள உடலின் இயல்பு உள்ளது.
# ஜா. லூயிசு போன்கோத்தே



**ஜான் லூயிசு ஜேம்சு போன்கோத்தே** (*J. Lewis Bonhote*)(13 சூன் 1875 - 10 அக்டோபர் 1922) என்பவர் இங்கிலாந்து விலங்கியல், பறவையியல் அறிஞர் மற்றும் எழுத்தாளர் ஆவார்.  

இவரது பெயர் பொதுவாக ஜே. லூயிசு போன்கோத்தே (கீழே உள்ள இவரது வெளியீடுகளின் பட்டியலைப் பார்க்கவும்) என்பதாகும்.  

போன்கோத்தே இலண்டனில் பிறந்தார். கேம்பிரிச்சில் உள்ள ஹாரோ பள்ளி மற்றும் திரித்துவக் கல்லூரியில் படித்தார். இவர் 1897-இல் பகாமாசு ஆளுநரின் தனிப்பட்ட செயலாளராக நியமிக்கப்பட்டார். மேலும் 1913 முதல் 1919 வரை கீசாவில் உள்ள விலங்கியல் பூங்காவின் துணை இயக்குநராக இருந்தார். போன்கோத்தே 1905-இல் இலண்டனில் நடந்த 4வது பன்னாட்டு பறவையியல் மாநாட்டின் இணைச் செயலாளராக (எர்ன்சுட் ஆர்டெர்ட்டுடன்) இருந்தார் பறவையியல் வளர்ப்புச் சமூகத்தின் செயலாளராகவும் பொருளாளராகவும், பிரித்தானிய பறவையியல் வல்லுநர்கள் சங்கத்தின் செயலாளராகவும் (1907-1913) மற்றும் பிரித்தானிய பறவையியல் நிபுணர்கள் சங்கத்தின் செயலாளர்-பொருளாளராகவும் இருந்தார் (1920–1922).  

போன்கோத்தே 1922-இல் இறந்தார். கென்சல் பசுமை கல்லறையில் அடக்கம் செய்யப்பட்டார்.  

ஒரு வகை பாலூட்டிக்கு போன்கோத்தே, போன்கோத்தே சுண்டெலி எனவும் வேலைக்கார சுண்டெலிக்கு மசு பேமுலசு எனவும் பெயரிட்டார்.  

போன்கோத்தே பாலைவன எலிச் சிற்றினம் இவரது பெயரால் *ஜெர்மிலசு போன்கோத்தே* என ஓல்டுபீல்டு தாமசால் பெயரிடப்பட்டது. தற்பொழுது இது ஆண்டர்சன் பாலைவன எலி ஜெர்பிலசு ஆண்டர்சனி எனப்படுகிறது.  

## நூல் பட்டியல்
போன்கோத்தேயின் வெளியீடுகளில்:  

- 
- 
- 
- 
- 
-
# பறவை உடற்கூறியல்



**பறவை உடற்கூறியல்**(*Bird anatomy*), அல்லது பறவைகளின் உடல்களின் உடலியங்கியல் அமைப்பு, பல தனித்துவமான தகவமைப்புகளைக் கொண்டுள்ளது. இவை பெரும்பாலும் பறவைகள் பறப்பகற்கு உதவுகிறது. பறவைகள் இலகுவான வன்கூடு தொகுதி மற்றும் லேசான ஆனால் சக்தி வாய்ந்த எலும்புத்தசை தொகுதி ஆகியவற்றைக் கொண்டுள்ளன, அவை சுற்றோட்டத் தொகுதி மற்றும் மூச்சுத் தொகுதிகளுடன் சேர்ந்து, மிக அதிக வளர்சிதை மாற்ற விகிதங்கள் மற்றும் ஆக்ஸிஜன் வழங்கல் ஆகியவற்றுடன், பறவை பறக்க அனுமதிக்கின்றன. ஒரு அலகின் வளர்ச்சி சிறப்பாகத் தகவமைப்பு செரித்தல் தொகுதியின் பரிணாமத்திற்கு வழிவகுத்தது.  

## வன்கூடு தொகுதி
skeleton. Key: ]] (topography) of a typical bird: ]]
# தாரிக் பாட்



**தாரிக் பாட்** (*Tariq Bhat*) இந்திய நாட்டின் காசுமீரி எழுத்தாளர் மற்றும் இயக்குநர் ஆவார். இவர் 1979 ஆம் ஆண்டு மார்ச் மாதம் 15 ஆம் தேதியன்று பிறந்தார். இவர் முக்கியமாக பாலிவுட் சினிமாவில் பணியாற்றுகிறார். சம்மு காஷ்மீர் திரையரங்குகளில் வெளியான *காசுமீருக்கு வரவேற்கிறோம்* என்ற திரைப்படத்தின் மூலம் இவர் அறியப்பட்டார். இவர் 2019 ஆம் ஆண்டு வெளியான *சிந்தகி தும்சே* என்ற திரைப்படத்தின் இயக்குநரும் ஆவார்.  

## திரைப்படவியல்

### திரைப்படங்கள்

- *காசுமீருக்கு வரவேற்கிறோம்* (2023 ஆம் ஆண்டு) இயக்குநராகப் பணியாற்றினார்.
- *சிந்தகி தும்சே* (2019 ஆம் ஆண்டு) இயக்குநராகப் பணியாற்றினார்.
- *கம் சப் உல்லு கைன்* (2015 ஆம் ஆண்டு) இயக்குநராகப் பணியாற்றினார்.
- *ஈவில் டெட் இசு பேக்* (2021 ஆம் ஆண்டு) இயக்குநராகப் பணியாற்றினார்.

### தொலைக்காட்சி தொடர்கள்

- *தாசி* (2021 ஆம் ஆண்டு) இயக்குநராகப் பணியாற்றினார்.
- *இயக்குநராக ஐந்து பேர்* என்ற தொடரில் (2021 ஆம் ஆண்டு) இயக்குநர் ஆக பணியாற்றினார்.

### பாடல்கள்

- *நைனா பாவ்ரே* (2020 ஆம் ஆண்டு) இயக்குநராகப் பணியாற்றினார்.
- *ஏக் பியார் கா நக்மா கை* (2019 ஆம் ஆண்டு) இயக்குநராகப் பணியாற்றினார்.
- *தர்த் காம் நகி கோதா* (2018 ஆம் ஆண்டு) இயக்குநராகப் பணியாற்றினார்.
- *தில் சிகர் நாசர்* (2018 ஆம் ஆண்டு) இயக்குநராகப் பணியாற்றினார்.
- *உங்களுக்கு நல்லது* (2018 ஆம் ஆண்டு) இயக்குநராகப் பணியாற்றினார்.
- *கபி கபி* (2017 ஆம் ஆண்டு) இயக்குநராகப் பணியாற்றினார்.

இவரது *காசுமீருக்கு வரவேற்கிறோம்* என்ற திரைப்படம் இந்தியாவில் தயாரிக்கப்பட்ட முதல் காசுமீரி மொழி திரைப்படமாகும்.
# விட்டல் சட்டமன்றத் தொகுதி


**விட்டல் சட்டமன்றத் தொகுதி** (*Vittal Assembly constituency*) கருநாடக சட்டமன்றத்தின் ஒரு தொகுதியாகும். இது 2008க்குப் பிறகு நீக்கப்பட்டது. இது இந்தியாவின் கருநாடக மாநிலம் மங்களூர் மக்களவைத் தொகுதியின் கீழ் செயல்பட்டுவந்தது.  

## சட்டமன்ற உறுப்பினர்கள்
| 1978 | பிவி காக்கிலயா | இந்திய கம்யூனிஸ்ட் கட்சி |
| --- | --- | --- |
| 1983 | ஒரு ருக்மையா பூஜாரி | பாரதிய ஜனதா கட்சி |
| 1985 | பி.ஏ.உம்மரப்பா | இந்திய தேசிய காங்கிரஸ் |
| 1989 | ஒரு ருக்மையா பூஜாரி | பாரதிய ஜனதா கட்சி |
| 1994 |  |  |
| 1999 | கே.எம்.இப்ராஹிம் | இந்திய தேசிய காங்கிரஸ் |
| 2004 | பத்மநாப கொட்டாரி | பாரதிய ஜனதா கட்சி |
| } |  |  |
# சாமேசிபாரிசு பார்மோசென்சிசு


| <div>காப்பு நிலை</div> |  |
| --- | --- |
| <div>

Endangered <small>&nbsp;(IUCN 3.1)</small></div> |  |
| Kingdom: | Plantae |
| *Clade*: | Tracheophytes |
| *Clade*: | Gymnospermae |
| Division: | Pinophyta |
| Class: | Pinopsida |
| Order: | Cupressales |
| Family: | Cupressaceae |
| Genus: | *Chamaecyparis* |
| Species: | <div>***C.&nbsp;formosensis***</div> |
| **<span>*Chamaecyparis formosensis*</span>**

<div>Matsum.</div> |  |
**சாமேசிபாரிசு பார்மோசென்சிசு** (*Chamaecyparis formosensis*) ( **Formosan cypress**, **Taiwan cypress**, **Taiwan red cypress** ; சீனம் : 紅檜/红桧*hóngguì, Taiwan pron. hóngkuài* ) என்பது தைவானின் நடுவண் மலைப்பகுதியிலிருந்து 1000-2900 மீ உயரத்தில் நடுநிலையாக வளரும் *சாமேசிபாரிசு* இனமாகும். . வாழ்விட இழப்பாலும் அதன் மதிப்புமிக்க மரங்களை அதிகமாக வெட்டுதலாலும் இது அச்சுறுத்தப்படுகிறது.  

இது மெதுவாக வளரும். ஆனால் நீண்ட காலம் வாழும். இறுதியில் பெரியது முதல் மிகப் பெரிய ஊசியிலையுள்ள மரம் 55-60 மீ உயரம் வரை 7 மீ விட்டத் தண்டு கொண்டிருக்கும். பட்டை சிவப்பு-பழுப்பு நிறமானது, செங்குத்தாக பிளவுபட்டது சரமான அமைப்புடன் இருக்கும். தட்டையான ஸ்ப்ரேக்களில் பசுமையாக அமைக்கப்பட்டிருக்கும்; வயது முதிர்ந்த இலைகள் செதில் போன்றது, 1-3&nbsp;மீ நீளம், கூரான நுனிகளுடன், பச்சை நிறத்தில் மேலேயும் கீழேயும் ஒவ்வொரு தராசு இலையின் அடிப்பகுதியிலும் ஒரு தெளிவற்ற இலைத்துளை பட்டை மட்டுமே இருக்கும்; அவை தளிர்களில் எதிரெதிர் டெகஸ்சேட் இணைகளாக அமைக்கப்பட்டிருக்கும். இளம் நாற்றுகளில் காணப்படும் இளம் இலைகள், ஊசி போன்றது, 4-8&nbsp;மீ நீளம், மென்மையான மற்றும் பளபளப்பான நீல-பச்சை. கூம்புகள் முட்டை வடிவ-நீள்சதுரம், 6-12&nbsp;மிமீ நீளம், 4-8&nbsp;மிமீ விட்டம், 8-16 செதில்கள் எதிரெதிர் இணைகளாக அமைக்கப்பட்டிருக்கும், மகரந்தச் சேர்க்கைக்கு 7-8 மாதங்களுக்குப் பிறகு இலையுதிர்காலத்தில் முதிர்ச்சியடையும்.  

## தொடர்புடைய இனங்கள்
இது ஜப்பானிய *சாமேசிபாரிசு பிசிபெராவுடன்* (சவாரா சைப்ரஸ்) மிக நெருக்கமாக தொடர்புடையது, இது சிறிய கோளக் கூம்புகள் 4-8 மிமீ அளவில் வேறுபடுகிறது. 6-10 மிமீ நீளம் செதில்கள் கொண்டது.  

## சிறப்பியல்புகள்
மரம் மென்மையானது. சிதைவுக்கு மிகவும் எதிர்ப்பு தரும். வலுவான வாசனை; மரபான தைவானியக் கட்டிடங்களில், குறிப்பாக கோயில்க<nowiki/>ளுக்கு இது மிகவும் மதிப்பு வாய்ந்தது. இது அதிகப்படியான அறுவடைக்கு வழிவகுத்தது, இதன் விளைவாக இனங்கள் இப்போது அழிந்து வருகின்றன. ஒரு சிறிய எண்ணிக்கையிலான பழமையான, மிகப்பெரிய படிமங்கள் தேசிய நினைவுச்சின்னங்களாக பாதுகாக்கப்படுகின்றன, ஆனால் பெரும்பாலான மரங்கள் இன்னும் பாதுகாப்பற்ற நிலையில் உள்ளன.  

அதன் மரத்திலிருந்து காய்ச்சி எடுக்கப்படும் அத்தியாவசிய எண்ணெய் தனித்தன்மை வாய்ந்த வாசனையும் அதிக மதிப்பும் கொண்டது.  

## குறிப்பிடத்தக்க உதாரணங்கள்

### அலிழ்சானின் புனித மரம்
அலிழ்சானின் புனித மரம் 3,000 ஆண்டுகள் பழமையான தைவான் சிவப்பு சைப்ரஸ் ஆகும், இது 1956 இல் மின்னல் தாக்குதலால் இறந்தது. 1998 வரை தண்டு நிலைத்திருந்தது. அதன் புனித நிலை காரணமாக ஜப்பானியர்கள் சுற்றியுள்ள பகுதிக் காடுகளை அழித்தபோது அது தனியாக விடப்பட்டது.
# வேமகல் சட்டமன்றத் தொகுதி


**வேமகள் சட்டமன்றத் தொகுதி** (*Vemagal Assembly constituency*) என்பது இந்தியாவின் தென் மாநிலமான கருநாடகாவின் கர்நாடக சட்டமன்றத்தில் 224 தொகுதிகளில் ஒன்றாகச் செயல்பட்ட தொகுதியாகும். இது கோலார் மக்களவைத் தொகுதியின் ஒரு பகுதியாகவும் இருந்தது. இத்தொகுதி, தொகுதி மறுசீரமைப்பின் போது 2008-இல் நீக்கப்பட்டது.  

## சட்டமன்ற உறுப்பினர்

### மைசூர் மாநிலம்

| 1951-1967 | *செயல்பாட்டில் இல்லை* |  |  |
| --- | --- | --- | --- |
| 1967 | ஜி. என். கவுடா | இந்திய தேசிய காங்கிரஸ் |  |
| 1972 | சி. பைரே கவுடா | சுயேச்சை | } |

### கர்நாடக மாநிலம்
| 1978 | *எஸ். கோவிந்த கவுடா* | இந்திய தேசிய காங்கிரஸ் |
| --- | --- | --- |
| 1983 | சி. பைரே கவுடா | சுயேச்சை |
| 1985 | சி. பைரே கவுடா | ஜனதா கட்சி |
| 1989 | சி. பைரே கவுடா | ஜனதா கட்சி |
| 1994 | சி. பைரே கவுடா | ஜனதா தளம் |
| 1999 | சி. பைரே கவுடா | ஜனதா தளம் (ஐக்கிய) |
| 2003 (இடை-தேர்தல்) | கிருஷ்ண பைரே கவுடா | அகில இந்திய முற்போக்கு ஜனதா தளம் |
| 2004 | கிருஷ்ண பைரே கவுடா | இந்திய தேசிய காங்கிரஸ் |
| 2008 முதல் | *தொகுதி வரையரையில் நீக்கப்பட்டது* | } |

## மேலும் பார்க்கவும்

- கோலார் மாவட்டம்
- கர்நாடக சட்டமன்ற தொகுதிகளின் பட்டியல்
# கரியோபிலாலெசு



**கரியோபிலாலெசு** (தாவர வகைப்பாட்டியல்: *Caryophyllales*) என்பது கற்றாழை, கார்னேசன்கள், அமராந்த்சு ஆகியவற்றை உள்ளடக்கிய பூக்கும் தாவரங்களின் மாறுபட்டும், பன்முகத்தன்மையும் கொண்ட தாவர வரிசையாகும் . இவற்றின் பல இனங்கள் சதைப்பற்றுள்ள தண்டுகளாகவும், இலைகளைக் கொண்டும் இருக்கின்றன. பீட்டாலைன் (betalain) நிறமிகள், இந்த வரிசையின் தாவரங்களில் தனித்தன்மை ஆகும். கேரியோஃபிலேசியே, மொலுகினேசியே ஆகிய இரு தாவரக்குடும்பங்களில் இந்நிறமிகள் இல்லை. இந்த தாவர வரிசையின், பிற குடும்பங்களிலும் உள்ளன.  

## வளரியல்பு
மெய்இருவித்திலி இனங்களில், ஏறத்தாழ 6% தாவரங்கள், இந்த தாவர வரிசையின் கீழ் அடங்குகிறது. தற்போது, இவ்வரிசை, 37 குடும்பங்களையும், 749 பேரினங்களையும், 11,620 இனங்களையும் கொண்டுள்ளது.  

APG IV இல் Kewaceae, Macarthuriaceae, Microteaceae, Petiveriaceae ஆகியவை சேர்க்கப்பட்டன.  

- குடும்பம் Achatocarpaceae
- ஐசோசே குடும்பம்
- அமரன்தேசி குடும்பம்
- குடும்பம் Anacampserotaceae
- குடும்பம் Ancistrocladaceae
- குடும்பம் Asteropeiaceae
- குடும்பம் Barbeuiaceae
- குடும்பம் Basellaceae
- குடும்பம் கற்றாழை
- குடும்பம் காரியோஃபிலேசியே
- குடும்பம் Didiereaceae
- குடும்பம் Dioncophyllaceae
- குடும்பம் Droseraceae
- டிரோசோபிலேசி குடும்பம்
- குடும்பம் Frankeniaceae
- Gisekiaceae குடும்பம்
- குடும்பம் ஹாலோஃபைடேசி
- குடும்பம் Kewaceae
- Limeaceae குடும்பம்
- குடும்பம் Lophiocarpaceae
- குடும்பம் Macarthuriaceae
- குடும்பம் Microteaceae
- குடும்பம் Molluginaceae
- குடும்பம் Montiaceae
- குடும்பம் Nepenthaceae
- குடும்பம் Nyctaginaceae
- குடும்பம் Petiveriaceae
- குடும்பம் Physenaceae
- குடும்பம் Phytolaccaceae
- குடும்பம் Plumbaginaceae
- பாலிகோனேசி குடும்பம்
- குடும்பம் Portulacaceae
- குடும்பம் Rhabdodendraceae
- குடும்பம் Sarcobataceae
- குடும்பம் Simmondsiaceae
- குடும்பம் Stegnospermataceae
- குடும்பம் Talinaceae
- குடும்பம் Tamaricaceae
# குலாம் முகமது கவுஸ் கான் பகதூர்


**குலாம் முகமது கவுஸ் கான்** (*Ghulam Muhammad Ghouse Khan*, 1824 &#x2013; 7 அக்டோபர் 1855) என்பவர் ஆற்காட்டின் 12வது மற்றும் கடைசி நவாப் ஆவார். 1825 முதல் 1855 வரை ஆட்சி செய்த இவர் இரண்டாம் வம்சத்தைச் சேர்ந்தவர்.  

## துவக்கக் கால வாழ்க்கை
கவுஸ் கான் 1824 இல் ஆற்காட்டின் பதினொன்றாவது நவாப்பான ஆசாம் ஜாவுக்குப் பிறந்தார். இவருக்கு ஒரு வயதாக இருந்தபோது இவரது தந்தை இறந்துவிட்டார். 1825 ஆம் ஆண்டில், கவுஸ் கானின் மாமாவும் அரச பிரதிநிதியுமான அஜிம் ஜாவால் அரசராக அறிவிக்கப்பட்டார்.  

## ஆட்சி
1825 ஆம் ஆண்டில், கவுஸ் கான் அரச பிரதிநிதியான அசிம் ஜாவால் அரசராக அறிவிக்கப்பட்டார். இவர் 1825 முதல் 1842 வரை ஆட்சி செய்தார். 1825 முதல் 1842 வரை வைஸ்ராய் எல்பின்ஸ்டோன் பிரபுவால் ஆற்காடு நவாப்பாக அங்கீகரிக்கபட்டபோது அசிம் ஜா இளம் மன்னருக்கு அரசப் பிரதிநிதியாகப் பணியாற்றினார்.  

இவரது ஆட்சியின் போது, மதராசில் முகமதன் பொது நூலகத்தையும், லங்கார் கானா என்றழைக்கப்படும் ஒரு சத்திரத்தையையும் நிறுவினார். லங்கார் கானாவில் இப்போது முசுலிம் கைம்பெண்கள் சங்கம் உள்ளது.  

## இறப்பு
கவுஸ் கான் 1855 இல் தனது 31 வயதில் இறந்தார். இவருக்கு ஆண் வாரிசு இருக்கவில்லை. அரியணைக்கு வரக்கூடிய ஒரே வாரிசான தன்னை அரசராக நியமிக்கவேண்டி கவுஸ் கானின் மாமா அசிம் ஜாவின் கோரிக்கை ஒதுக்கி வைக்கப்பட்டு, அவகாசியிலிக் கொள்கையின்படி இராச்சியம் முறையாக பிரித்தானிய கிழக்கிந்திய நிறுவனத்தின் நேரடி ஆட்சிப் பகுதியுடன் இணைக்கப்பட்டது.
# இராஷ்டிரபதி சாரணர் மற்றும் வழிகாட்டி விருது

இராஷ்டிரபதி சாரணர் மற்றும் வழிகாட்டி விருது (Rashtrapati Scout and Guide) என்பது இந்திய க் குடியரசுத் தலைவரால் வழங்கப்படும் விருது ஆகும். பரிந்துரைக்கப்பட்டவர்கள் குறைந்தது ஒரு வருடமாவது இராஜ்ய புரஸ்கார் சாரணர் மற்றும் வழிகாட்டியாக பணியாற்றியிருக்க வேண்டும்.  

## தகுதிக்கான தேவைகள்
இராஜ்ய புரஸ்கார் விருது தவிர, ஒருவர் பின்வருவனவற்றைப் பெற்றிருத்தல் அவசியமாகும்:  

1. தனது படைகளுடன் தொடர்ந்து மூன்று நாட்கள் முகாமிட்டிருக்க வேண்டும்.
1. இரண்டு பேர் தூங்குவதற்குத் தேவையான இயற்கை வளங்களிலிருந்து ஒரு வகையான (குடில் அல்லது பரண்) தங்குமிடத்தை உருவாக்க தெரிந்திருக்க வேண்டும்.
1. பேரிடர் மேலாண்மை பட்டை பெற்றிருக்க வேண்டும்
1. ஆம்புலன்ஸ் மேன் பட்டை பெற்றிருக்க வேண்டும்.
# சாரணியப் பட்டை

, 1986]]  
உறுப்பினர் மற்றும் சாதனைகளைக் குறிக்கும் வகையில், உலகம் முழுவதும் உள்ள சாரணர் அமைப்புகளின் உறுப்பினர்களின் சீருடையில் **சாரணர்** பட்டைகள் அணியப்படுகின்றன. நிறுவனங்கள் மற்றும் அதன் பிரிவுகளுக்குத் தகுந்தாற்போல் பல வகையான பட்டைகள் பயன்படுத்தப்படுகின்றன.  

## பின்னணி
பெரும்பான்மையாக அனைத்து பட்டைகளும் இப்போது துணியால் செய்யப்பட்டவையாகும். அவை சீருடை சட்டையில் தைக்கப்படுகின்றன. பொதுவாக, சாரண உறுப்பினர்கள் அணியும் பட்டைகளில் நான்கு வகைகள் உள்ளன  

- **குழு அடையாளம்** - சாரணர்கள் தங்கள் தேசிய அமைப்புகளுக்குள் உள்ள துணைப் பிரிவுகளைச் சேர்ந்தவர்கள், மேலும் எந்த சாரணர் குழுக்கள், சாரணர் மாவட்டங்கள், சாரண அமைப்புகள் அல்லது பிற பிரிவுகளை அடையாளப்படுத்தும் பட்டைகளை அணிவார்கள்;
- **முன்னேற்ற விருதுகள்** - சாரணர்களின் ஒவ்வொரு பிரிவிலும் சாரணர், சேவை மற்றும் சாகசத்தின் முக்கிய கொள்கைகளுக்கு வெகுமதி அளிக்கும் பல நீண்ட கால விருது திட்டங்கள் உள்ளன.
- **செயல்பாடு அல்லது திறமைக்கான விருதுகள்** - சாரணர்கள் அதிக எண்ணிக்கையிலான செயல்பாடுகளை மேற்கொள்ள முடியும், மேலும், நிர்ணயிக்கப்பட்ட அளவுகோல்களை முடித்தவுடன், இந்த நடவடிக்கைகளுக்கான அங்கீகாரம் வழங்கப்படுகிறது.
- **சிறப்பு/நிகழ்வு பட்டைகள்**- அவ்வப்போது, சாரணர்கள் சிறப்பு நிகழ்வு பட்டைகளை அணிய இயலும். உதாரணமாக ஆண்டு விழாக் காலங்களில் பட்டைகளை அணிவது.
# இலித்தோப்சு வெர்னேரி



**இலித்தோப்சு வெர்னேரி** (தாவர வகைப்பாட்டியல்: *Lithops werneri*) என்பது ஐசோஏசியே குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில். 120 பேரினங்கள் மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான, "இலித்தோப்சு" பேரினத்தில், 38 இனங்கள் ஏற்றுக்கொள்ளப்பட்டுள்ளன. அவற்றில் ஒரு இனமே, இந்த தாவரம், போட்சுவானா , நமீபியா, தென்னாப்பிரிக்கா ஆகிய நாடுகளில் காணப்படுகிறது. இது வாழ்விட இழப்பால், இத்தாவரம் அருகிய தாவரயினமாக பட்டியலில் இடம் பெற்றுள்ளது.
# கழுகுத் தீவுகள்



**கழுகுத் தீவுகள்** (Eagle Islands) என்பது சாகோசு தீவுக்கூட்டத்தில் அமைந்துள்ள இரண்டு தீவுகளின் குழுவாகும். இவை உலகின் மிகப்பெரிய பவளத் தீவு அமைப்பாகக் கருதப்படும் கிரேட் சாகோசு பேங்கு தீவின் மத்திய-மேற்கு விளிம்பில் அமைந்துள்ளன.  

## தீவுகள்
2.45 சதுர கிலோமீட்டர் நிலப்பரப்புடன் அமைந்துள்ள கழுகுத் தீவு கிரேட் சாகோசு பேங்கு தீவுக் கூட்டத்தின் மிகப்பெரிய ஒற்றைத் தீவாகும். சாகோசு தீவுக்கூட்டத்தில் தியேகோ கார்சியா தீவுக்குப் பிறகு கழுகுத் தீவு இரண்டாவது பெரிய தீவாகும்.  

- கழுகு தீவு
- கடல் பசு தீவு

## வரலாறு
ஒரு காலத்தில் கழுகுத் தீவில் ஒரு தென்னந்தோப்பு இருந்தது, அதே போல் இந்தோ - ஆப்பிரிக்க இனக்குழுவினரான சாகோசிய தோட்டத் தொழிலாளர்களின் சிறிய குடியேற்றமும் இருந்தது. ஆனால் 1838 ஆம் ஆண்டில் மேற்கொள்ளப்பட்ட தளபதி இராபர்ட் மோரெசுபியின் சாகோசு கணக்கெடுப்பின் போது, இந்த தீவு எப்போதாவது மட்டுமே மக்கள்தொகை கொண்டிருக்கும் என்று குறிப்பிட்டுள்ளார். 18 ஆம் நூற்றாண்டின் இறுதியில் பிரெஞ்சு தோட்டக்காரர்களால் நிகழ்த்தப்பட்ட சாகோசு குழுவின் குடியேற்றத்திற்குப் பிறகு, சாலமன் பவளத்தீவில் உள்ள ஐலே போத்தாம் போன்ற தோட்டங்கள் நடப்பட்ட ஒரு சில தீவுகளில் மட்டுமே தொழிலாளர்களைக் குவிக்கும் போக்கு இருந்தது என்றும் அவர் குறிப்பிட்டுள்ளார்.  

1975 ஆம் ஆண்டில், டேஞ்சர் தீவுக்கான கூட்டு சேவைகள் பயணத்தின் போது (JSDI), பயணத்தின் உறுப்பினர்கள் இராயல் துணை கடற்படை கப்பல் மூலம் கழுகுத் தீவுகளுக்கு அழைத்துச் செல்லப்பட்டனர், பின்னர் பாய்மரப் படகுகள் மற்றும் ஊதப்பட்ட மெத்தைப் படகுகள் மூலம் டேஞ்சர் தீவிற்கும் பின்னர் திரீ பிரதர்சு தீவுகளுக்கும் அழைத்துச் செல்லப்பட்டனர். இந்த பயணம் பவளப்பாறைகளின் நிலப்பரப்பு ஆய்வு, அதில் உள்ள பவளப்பாறைகளின் சுற்றுச்சூழல் ஆய்வு மற்றும் பாறைகளின் வளர்சிதை மாற்றம் பற்றிய ஆய்வு ஆகியவற்றை மேற்கொண்டது. அப்பகுதியின் தாவரங்கள் மற்றும் விலங்கினங்களின் மாதிரிகளின் குறிப்பு சேகரிப்பும் மேற்கொள்ளப்பட்டது.  

1998 ஆம் ஆண்டு முதல்,கழுகுத் தீவுகள் சாகோசு தீவுக்கூட்டத்தின் கடுமையான இயற்கை காப்பகத்தின் ஒரு பகுதியாக்கப்பட்டன. தீவுகளில் தரையிறங்கவோ அல்லது அருகில் படகை நங்கூரமிடவோ தடைசெய்யப்பட்டுள்ளது. தீவுகளில் கூடு கட்டும் கடல் பறவைகள் அதிக அளவில் உள்ளன.
# பாரா-அசோக்சியனிசோல்



**பாரா-அசோக்சியனிசோல்** (*para-Azoxyanisole*) C<sub>14</sub>H<sub>14</sub>N<sub>2</sub>O<sub>3</sub> என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். ஓர் அரோமாட்டிக் சேர்மமான இது திண்மநிலையில் வெண்மை நிறத் தூளாகக் காணப்படுகிறது. ஆனால் சூடாகும்போது இது ஒரு நீர்மநிலை படிகத்தை உருவாக்குகிறது. முதலில் அறியப்பட்டதும் மிகவும் எளிதில் தயாரிக்கப்பட்டதுமான நீர்ம படிகங்களில் இதுவும் ஒன்றாகும். நீர்மப் படிகக் காட்சிகளின் வளர்ச்சியில் பாரா-அசோக்சியனிசோல் முக்கியப் பங்கு வகிக்கிறது.  

பாரா-அசோக்சியனிசோல் சேர்மத்தின் நீர்மப் படிக வரம்பு 118 ° செல்சியசு முதல் 136 °செல்சியசு வரை உள்ளது. திண்மத்திலிருந்து நீர்மப் படிகக் காட்சி மாற்றம் 118 ° செல்சியசு வெப்பநிலையிலும் , நீர்மப் படிகக் காட்சியிலிருந்து திசையொருமிய பாய்ம நிலைமாற்றம் 136 ° செல்சியசு வெப்பநிலையிலும் காணப்படுகிறது.
# சின்டோகோலா பொட்டாசு திட்டம்



**சின்டோகோலா பொட்டாசு திட்டம்** (*Sintoukola potash project*) என்பது ஆப்பிரிக்க நாட்டின் நடுப்பகுதியில் அமைந்துள்ள காங்கோ மக்களாட்சிக் குடியரசின் தெற்கு காங்கோ பகுதியில் அமைந்துள்ள ஒரு சுரங்கமாகும். இது காங்கோ குடியரசின் கடற்கரைப் பகுதியை கண்காணிக்கும் கொய்லோ துறையின் கிழுள்ள ஒரு பெரிய பொட்டாசு கனிமத் திட்டமாகும். சின்டோகோலா பொட்டாசு திட்டம் காங்கோ குடியரசின் மிகப்பெரிய பொட்டாசு இருப்பு சுரங்கங்களில் ஒன்றாகும். இந்த பொட்டாசு திட்டத்தை கோரே பொட்டாசு நிறுவனம் உருவாக்கி வருகிறது. 20.5% பொட்டாசியம் குளோரைடு சேர்மம் 731 மில்லியன் டன்கள் அளவு தாதுவாக இங்குள்ளதாக மதிப்பிடப்பட்டுள்ளது.
# பழையசீவரம்



**பழையசீவரம்** என்பது இந்தியா தீபகற்பத்தின் தமிழ்நாடு மாநிலத்தில் காஞ்சிபுரம் மாவட்டத்தின் காஞ்சிபுரம் பகுதிக்கு பன்னிரண்டு மைல் தொலைவிலுள்ள ஒரு புறநகர்ப் பகுதியாகும்.  
## அமைவிடம்
பழையசீவரம் பகுதியானது, என்ற புவியியல் ஆள்கூறுகள் கொண்டு, கடல் மட்டத்திலிருந்து சுமார் உயரத்தில் அமைந்துள்ளது.  

## சமயம்
பழையசீவரம் பகுதியில் அமையப் பெற்றுள்ள இலட்சுமி நரசிம்ம சுவாமி கோயில் என்ற பெருமாள் கோயில், தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்கி வருகிறது.  
## அரசியல்
பழையசீவரம் பகுதியானது, உத்திரமேரூர் வரம்புக்கு உட்பட்டதாகும்.மேலும் இப்பகுதி, காஞ்சிபுரம் மக்களவைத் தொகுதி சார்ந்தது.  
## உசாத்துணைகள்
# தெந்திரோபியம் கிறித்தியானம்



**தெந்திரோபியம் கிறித்தியானம்** (தாவர வகைப்பாட்டியல்: *Dendrobium christyanum* என்பது சீனத் தீவான கைனானுக்குச் சொந்தமான பூஞ்செடி (ஆர்க்கிடேசி) இனமாகும்.  

இது பிற தாவர இனங்களில் பதிவு செய்யப்படாத ஒரு ஆவியாகும் கரிமச் சேர்மத்தை உருவாக்குகிறது. இந்த பூஞ்செடியின் பூக்கள் ஒரு தேனீ புற இசைமம் அல்லது தூண்டல் இசைமத்தை(பெரோமோனை) உருவாக்குகின்றன, இது அதன் பொலன்(மகரந்தச்) சேர்க்கையை ஈர்க்கிறது. *வெசுப்பா பைகலர்*, கார்னெட் இனங்களில் 2009 ஆம் ஆண்டு முதன்முதலில் அறிவிக்கப்பட்ட இந்தப் புதுக்கூறு , உள்நாட்டு ஆசிய தேனீ *அபிசு செரானாவின்* (கைனானில் இயற்கையாக நிகழாத, ஐரோப்பிய *அபிஸ் மெல்லிஃபெராவில்* உள்ள அதே வேதிமம்) கட்டுபாட்டுப் புற இசைமத்தை ஒப்புருவாக்கும் என்று கருதப்படுகிறது. வேதிச் சேர்மம், (Z)-11-eicosen-1-ol, கார்னெட் மூலம் கண்டறியப்படலாம் மற்றும் இந்த பாவனை பூச்சியை வெகுமதியின்றி பூவைப் பார்வையிடும்படி ஏமாற்றுகிறது (பூக்கள் தேன் வழங்குவதில்லை). *V. பைகலர்* தேனி இனம் தன் இளவுயிரிகளுக்கு உணவளிக்க தேனீக்களை வேட்டையாடுகிறது. தேனீக்களை வேட்டையாடும் போது ஐரோப்பியப் பீவூல்ஃப் இனமும் ( *Philanthus triangulum* ) இந்தச் சேர்மத்தைக் கண்டறிய முடிகிறது.
# பெலகாவி சட்டமன்றத் தொகுதி



**பெலகாவி சட்டமன்றத் தொகுதி** (, ) இந்தியாவின் கர்நாடக மாநிலத்தின் முன்னாள் சட்டமன்றத் தொகுதிகளுள் ஒன்றாகும். இது பெலகாவி மாவட்டம் மற்றும் பெலகாவி மக்களவைத் தொகுதியைச் சேர்ந்ததாக இருந்தது. இந்தியத் தேர்தல் ஆணையம் 2008ஆம் ஆண்டு வெளியிட்ட நாடாளுமன்ற மற்றும் சட்டமன்றத் தொகுதிகளின் மறுசீரமைப்பு உத்தரவிற்குப் பிறகு இத்தொகுதி நீக்கப்பட்டது.  

தொகுதிகள் மறுசீரமைப்பிற்குப் பிறகு பெலகாவி வட்டத்தின் பகுதிகள் யமகணமரடி, பெலகாவி உத்தரா, பெலகாவி தக்சினா, பெலகாவி ஊரகம் ஆகிய புதிய தொகுதிகளில் உள்ளன.  
| | சுயேச்சை  
(மகாராஷ்டிர ஏகிகரண சமிதி)  
|-  
| | 1972  
|-  
| | 1978  
|-  
| | 1983  
| | ராஜாபாவ் சங்கர் ராவ் மானே  

|-  
| | 1985  
|-  
| | 1989  
| பாபுசாகேப் ராவ்சாகேப் மஹாகான்கர்  
|-  
| | 1992  
| | இந்திய தேசிய காங்கிரஸ்  
|-  
| | 2004  
|-  
| | *2008ஆம் ஆண்டு தொகுதி மறுசீரமைப்பின் போது நீக்கப்பட்டது*  
|}  
**குறிப்பு**
# சிதம்பரம் வெள்ளந்தாங்கி அம்மன் கோயில்


**சிதம்பரம் வெள்ளந்தாங்கி அம்மன் கோயில்** என்பது இந்தியாவின், தமிழ்நாட்டில் கடலூர் மாவட்டம், சிதம்பரத்தில் உள்ள ஓர் அம்மன் கோயிலாகும். இந்த அம்மன் சிதம்பரம் நடராசர் கோயிலைச் சுற்றி நான்கு திசைகளிலும் அமைந்துள்ள நான்கு காவல் தெய்வங்களில் ஒருவராவார். இவர் தெற்கில் அமைந்துள்ள காவல் தெய்வம் ஆவார்.  

## செவிவழிக் கதை
சில நூறு ஆண்டுகளுக்கு முன்பு பெய்த ஒரு பெருமழையில் சிதம்பரம் நகரம் பெரும் வெள்ளக்காடாக ஆனது. அப்போது ஒரு பெண் வெள்ளத்தில் நீந்தி வந்தாள். அவளை நோக்கியபடி யானை ஒன்று பிளிறியபடி சென்றது. அது அப்பெண்ணை தன் துதிக்கையால் தூக்கிச் சென்று தில்லை நடராசர் கோயிலின் தெற்குப் பகுதியில் விட்டுச் சென்றது. ஊர் மக்கள் அங்கு சென்று பார்த்தபோது அப்பெண் அங்கு இல்லை. ஆனால் யானையின் துதிக்கையில் ஒரு பெண் இருப்பதுபோன்ற சிலை ஒன்று இருந்தது. வெள்ளம் வடிந்த பிறகு ஊர் மக்கள் தில்லை அந்தணர்களிடம் நடந்த விசயத்தைக் கூறினர். அவர்களின் ஆலோசனையின்படி அச் சிலையை அங்கேயே பிரதிட்டை செய்து வெள்ளந்தாங்கி அம்மன் என்ற பெயரைச் சூட்டி வழிபடத் தொடங்கினர். கோயில் காலை 6 மணி முதல் 12 மணி வரையும், மாலை 5 மணி முதல் 8 மணி வரையும் திறந்திருக்கும்.
# செரி இசுகந்தர்



**செரி இசுகந்தர்** (ஆங்கிலம்: *Seri Iskandar*; மலாய்: *Seri Iskandar*; சீனம்: 斯里依斯干达; ஜாவி: سري إسكندر) என்பது மலேசியா, பேராக் மாநிலம், பேராக் தெங்கா மாவட்டத்தில் (*Perak Tengah District*) அமைந்துள்ள ஒரு நகர்ப்பகுதி ஆகும். இது பேராக் தெங்கா மாவட்டத்தின் தலைபட்டணமும் ஆகும்.  

ஈப்போ-லுமுட் விரைவுசாலையில் ஈப்போ க்கு தென்மேற்கே சுமார் 40 கிமீ தொலைவில் அமைந்துள்ள இந்த நகரம்; கடல் மட்டத்திலிருந்து சராசரியாக 29 மீட்டர் உயரத்திலும் அமைந்துள்ளது. மாரா தொழில்நுட்ப பல்கலைக்கழகத்தின் (*Universiti Teknologi MARA*) கிளை வளாகமும்; மற்றும் மாரா தொழில்நுட்பக் கல்லூரியின் (*Kolej Profesional MARA*) கிளை வளாகமும் இந்த நகரில் டான்அமைந்துள்ளன.  

2020-ஆம் ஆண்டு நிலவரப்படி, நகரத்தின் மொத்த மக்கள் தொகை 14,827.  

## பெயரின் தோற்றம்

**பண்டார் பாரு செரி இசுகந்தர்** (*Bandar Baru Seri Iskandar*) எனும் பெயர், பேராக் மாநிலத்தின் 30-ஆவது சுல்தான் இசுகந்தர் ஷாவின் பெயரில் இருந்து எடுக்கப்பட்டது. இந்த சுல்தான் பேராக் மாநிலக் குடியிருப்பாளர்களிடையே மிகவும் பிரபலமானவர். இவர் இரண்டாம் உலகப் போருக்கு முன்னர் பொது மக்களின் நலன்களில் மிகவும் அக்கறை கொண்டிருந்தார். முதியவர்கள் பலர், குறிப்பாக கீழ் பேராக் பகுதிகளில் வாழ்கிறவர்கள், இந்த சுல்தானைக் "சுல்தான் இஸ்கண்டோ" என்று அழைக்கிறார்கள்.  

சுல்தான் இசுகந்தர் ஷா திசம்பர் 1918 முதல் 14 ஆகஸ்டு 1938 வரை பேராக் சுல்தானாகப் பதவி வகித்தார். அவரின் முழுப் பெயர் டூலி யாங் மகா மூலியா பதுக்கா செரி சுல்தான் இசுகந்தர் ஷா இப்னி சுல்தான் இட்ரிஸ் ஷா (*Duli Yang Maha Mulia Paduka Seri Almarhum Sultan Iskandar Shah ibni Sultan Idris Shah*). இவர் மே 10, 1876-இல் முடிசூட்டப்பட்டார்; மற்றும் ஆகஸ்டு 14, 1938-இல் காலமானார்.  

## மந்திரி பெசார்

சுல்தான் இசுகந்தரின் ஆட்சியின் போது, ​​பேராக் மாநிலத்தில் மந்திரி பெசார் எனும் முதல்வர் பதவி தோற்றுவிக்கப்படவில்லை. மாநிலத்தின் நிர்வாகம் பெரும்பாலும் பிரித்தானிய ஆளுநர்களர்களால் நிர்வகிக்கப்பட்டது.  

### பேராக் மாநிலத்டின் பிரித்தானிய ஆளுநர்கள்

- 1919 - 1920 சார்ஞ் மெக்சுவல் (*George Maxwell*)
- 1920 - 1921 வில்லியம் ஜேம்சு பாட்க் இயூம் (*William James Parke Hume*)
- 1921 - 1926 சிசில் வில்லியம் சேசு பார் (*Cecil William Chase Parr*)
- 1926 - 1927 ஆசுவால்டு பிரான்சிசு செரார்டு சுடோனர் (*Oswald Francis Gerard Stonor*)
- 1927 - 1929 என்றி வாக்சுடாவு தாம்சன் (*Henry Wagstaffe Thomson*)
- 1929 - 1930 சார்லசு அமில்டன் கொக்ரீன் (*Charles Walter Hamilton Cochrane*)
- 1931 - 1932 பி.டபிள்யூ எலிசு (*B.W. Ellis*)
- 1932 - 1939 ஜி.இ. காட்டர் (*G.E. Cater*)
# ஜான் ஹென்றி நியூபோல்ட்


சர் **ஜான் ஹென்றி நியூபோல்ட்** (*John Henry Newbolt*, 1769 - 22 சனவரி 1823) என்பவர் ஒரு ஆங்கில நீதிபதி ஆவார். இவர் மதராசின் தலைமை நீதிபதியாக பணியாற்றினார். மேலும் மதராஸ் இலக்கியச் சங்கத்தின் நிறுவனர் ஆவார். இவர் 1800-02 வரை ஐக்கிய இராச்சியத்தின் பிராம்பர் நாடாளுமன்றத் தொகுதியின் உறுப்பினராக இருந்தார்.  

## வாழ்க்கை
ரெவரெண்ட் ஜான் மாங்க் நியூபோல்ட், சூசன்னா இணையருக்கு மூத்த மகனாக வின்செஸ்டரில் ஜான் பிறந்தார். இவர் வின்செஸ்டர் மற்றும் ஆக்ஸ்போர்டில் உள்ள கிறிஸ்ட் சர்ச்சில் படித்தார். 1791 இல் பட்டம் பெற்றார். இவர் ஆக்ஸ்போர்டில் உள்ள ஆல் சோல்ஸ் கல்லூரியில் சட்டம் பயின்றார். பின்னர் 1795 இல் லிங்கனின்ஸ் இன்னில் உள்ள வழக்கறிஞர் சங்கத்தில் இணைந்தார்.  

இவர் சிறிது காலம் சான்சரியில் செயலராகவும் பின்னர் திவால் ஆணையராகவும் (1796-1811) பணியாற்றினார். 1794 இல் அவர் டர்ஹாமின் டீனின் மகள் எலிசபெத் ஜூலியானா டிக்பியை மணந்தார். அவர்களுக்கு மூன்று மகன்களும் ஒரு மகளும் இருந்தனர். 1800 ஆம் ஆண்டில், கிறிஸ்ட் சர்ச்சின் சக முன்னாள் மாணவரான கானிங் பிரபுவின் உதவியுடன் இவர் 1802 ஆம் ஆண்டு வரை பிரம்பர் தொகுதியின் பாராளுமன்ற உறுப்பினராக இருந்தார்.  

1809 ஆம் ஆண்டில், இவரது மனைவி இறந்தார். பின்னர் கானிங் பிரபுவின் செல்வாக்கினால் 1810 ஆம் ஆண்டில் இந்தியாவில் மெட்ராஸில் பியூஸ்னே நீதிபதியாக பதவியைப் பெற்றார். இவருக்கு மதராசில் 1810 ஆண்டு ஹென்றிட்டா பிளென்கின்சாப்புடன் மறுமணம் நடந்தது. இந்த இணையருக்கு ஒரு மகனும் இரண்டு மகள்களும் இருந்தனர். இவர் 1810 ஏப்ரல் 17 அன்று நைட் பட்டம் பெற்றார் மற்றும் 1811-12 இல் பாம்பாய் உச்ச நீதிமன்றத்தின் பதிவாளராக ஆனார். 1815 ஆம் ஆண்டில் இவர் தாமஸ் ஆண்ட்ரூ லுமிஸ்டன் ஸ்ட்ரேஞ்சிற்கு அடுத்து மதராசின் தலைமை நீதிபதியாக ஆனார். மேலும் 1817 இல் இவர் மதராஸ் இலக்கியச் சங்கத்தை நிறுவினார்.  

இவர் 31 ஆகத்து 1820 அன்று தனது தலைமை நீதிபதி பதவியை விட்டு வலகினார். மேலும் வைட் தீவில் உள்ள ஒரு குடிலில் ஓய்வு காலத்தைக் கழிக்க முடிவு செய்தார். ஆனால் 22 சனவரி 1823 அன்று சவுத்தாம்ப்டனில் உள்ள போர்ட்ஸ்வுட் லாட்ஜில் உள்ள தனது வீட்டில் திடீரென இறந்தார் இவர் சவுத்தாம்ப்டனுக்கு அருகிலுள்ள தெற்கு ஸ்டோன்ஹாமில் அடக்கம் செய்யப்பட்டார், அங்கு இவரது நினைவாக ஒரு நினைவுச்சின்னம் அமைக்கப்பட்டது.
# தயா ராம் சாக்கியா


**தயா ராம் சாக்கியா** (*Daya Ram Shakya*) இந்தியாவைச் சேர்ந்த ஓர் அரசியல்வாதியாவார். 1923 ஆம் ஆண்டு செப்டம்பர் மாதம் 19 ஆம் தேதியன்று இவர் பிறந்தார். சனதா கட்சியின் உறுப்பினராக உத்தரப் பிரதேசத்தின் பருக்காபாத்து தொகுதியில் போட்டியிட்டு இந்திய நாடாளுமன்றத்தின் கீழ் சபையான மக்களவைக்கு தேர்ந்தெடுக்கப்பட்டார். தயா ராம் சாக்கியா 2003 ஆம் ஆண்டு திசம்பர் மாதம் 4 ஆம் தேதியன்று தனது 80 ஆவது வயதில் இறந்தார்.